# Thresor de la langue françoise/Beau

Beau, monosyllabum, adiect. Est dit qui par formosité & deuë proportion de membres, lineamets & couleur de visage est aggreable à voir. Formosus, Pulcher, Speciosus, Combien qu'aucuns mal cognoissans en beauté, attribuent ceste epithete à toute personne qui a le visage aggreable à voir, ores qu'au reste du corps il n'y ait point de suite, comme si l'on disoit vn homme estre bien en ordre quand il porte vn beau chapeau, estant mal vestu en tout le reste. Mais l'vsage dudit epithete és autres animaux & choses inanimées, fait assez entendre qu'ils errent en cela. Car on ne dira pas vn beau cheual, vn beau chien, vne belle espée, vne belle maison, &c. Si ce n'est pour cause de la beauté, qui resulte de tous les membres du cheual ou du chien, & de toute la lame & gardes de l'espée, & de tout le pourpris de la maison. Ce mot vient du Latin Bellus, par la raison de la regle deduicte cy dessus au mot Aune, qui est le François és mots prins du Latin où la letre, L, est adherant en suyte à la voyelle E, change la dite lettre L, en V, & fait d'icelle voyelle, vn diphthongue, comme de bellus, beau, de scabellum, escabeau de flagellum, fleau. Anciennement on disoit Bel, par Apocope du mot Latin, comme on fait
encores, quand le substantif ensuyuant commence par voyele, comme bel homme, bel Enfant, la où on vse de l'autre quand ledit substantif commence par consonante, comme beau cheual beau pere, beau fils.
Assez bel homme, Pulchellus.
Vn bel homme & gratieux, Homo venerius, Bellus.
Est elle si belle qu'on dit ? Estne vt fertur, forma ? B. ex Teren.
Fort beau, Pulcher, Perdecorus.
Fort beau, & quasi fait pour estre regardé, Conspicuus forma.
Il estoit tant beau, Vultu adeò venusto erat.
Ie prendray tout le plus beau & be meilleur, Vnum quicquid quod quidem erit bellissimum carpam.
Geste de corps beau à voir, Venustus corporis gestus.
Qui fait beau voir, Beau à voir, Decorus ab aspectu, Praeclarus ad aspectum.
Beau temps, Bona tempestas, Serena tempestas, Liquidissima caeli tempestas, Caelum serenum.
Beau pere, Socer.
Belle mere, Socrus.
Beau frere, ou frere du mari, leuir.
¶ Beau est aucunesfois substantif, & signifie Beauté. Mon beau se perd, Ronsard.
Belle sœur, Glos.
Bellot, Bellatulus, Bellulus.
Beauté, f. acut. subst. Est la formosité resultat des choses remarquées audit mot Beau, Pulchritudo, formositas, l'Italien dit aussi Belta, C'est en outre le nom d'vn chasteau assis pres Paris lez le bois de Vincennes. Nicole Giles en la Chronique de Charles VII. parlant de la belle Agnes : & afin (dit-il) qu'elle eust aucun titre, le Roy luy donna sa vie durant la place & chastel de Beauté pres le bois de Vincennes, & lors en l'appela madamoiselle de Beauté.
La beauté d'vne personne, Species.
Beauté d'vn homme libre, liberalis forma.
Beauté de femme, Venustas.
La beauté du iour, Hilaritas diei.
Beauté fort exquise, Forma expectanda.
Excellente beauté, Summa forma.
Merueilleuse beauté, Eximia pulchritudo.
Moyenne beauté, Forma stata & vxoria.
Beautez communes qu'on voit tous les iours, qui ne sont point singulieres, Formae quotidianae, Formae vulgares.
Vne grande beauté, luculenta forma.
Ceci est aduenu de la grande beauté qui est en toy, Virtute formae id euenit.
Beauté singuliere, principalement de femme, Venus.
Estre en fleur d'aage & de beauté, Florere aetate & forma.
¶ Si tu la vois, tu diras qu'il n'en y aura point sa pareille en beauté, Primam dices, scio, si videris.
¶ Effacer & esteindre la beauté, Formam extinguere.
Oster la beauté de quelque chose, Deuenustare.
Sans aucune beauté, Squalidè.